cyanic-selkie/wikianc huggingface dataset:
एओएल डाँक
इतिहास
नोभेम्बर २०१० मा, एओएलले फिनिक्स नामक परियोजनाको सार्वजनिक गरेको थियो। सन् २०१२ मा, एओएलले अल्टो मेल सफ्टवेयर जारी गरेको थियो। जुलाई २०१२ सम्म, एओएल मेलका २ करोड ४० लाख प्रयोगकर्ताहरू रहेका थिए। १६ मार्च २०१७ मा, भेरिजनले एओएललाई अधिग्रहण गरेको थियो।
मीना परान्डे
मीना परान्डे (जन्म: १२ डिसेम्बर १९३१) भारतीय टेबल टेनिस खेलाडी हुन्। उनी सन् १९४८ देखि सन् १९६५ सम्म सक्रिय टेबल टेनिस खेलाडीको रूपमा उनी चौथो पटक सम्म भारतीय टेबुल टेनिस राष्ट्रिय च्याम्पियन रहेकी थिइन्। मीनाले सन् १९५४ मा भारतको प्रतिनिधित्व गर्दै इङ्ल्यान्डमा आओर सन् १९५६ जापानमा सम्पन्न अन्तर्राष्ट्रिय टेबुल टेनिस प्रतियोगितामा सहभागिता जनाएकी थिइन्। उनीले टेबुल टेनिस खेल प्रशिक्षण नागपुरको श्री चन्दोरकरबाट  प्राप्त गरेकी थिइन्। भारतीय रेलवेबाट सेवानिवृत्त भए पछि उनीले सन् १९६५ देखि सन् १९८५ सम्म धेरै नयाँ  टेबल टेनिस खेलाडीहरूको प्रशिक्षण गरेकी थिइन् ।
सिलेट सहर
सिलेट (সিলেট) पूर्वोत्तर बङ्गलादेशमा पर्ने एक महानगरीय सहर हो । यो सिलेट विभागको प्रशासनिक सहर हो । यो सहर बङ्गालको उत्तरपश्चिममा सुरमा नदीको दाहिने किनारमा अवस्थित छ । यस सहरमा पाँच लाखभन्दा बढी जनसङ्ख्या रहेको छ । सिलेट बङ्गलादेशको सबैभन्दा महत्त्वपूर्ण आध्यात्मिक र सांस्कृतिक केन्द्रको रूपमा रहेको छ । यो बङ्गलादेशमा ढाका र चिटागोङ पछिको सबैभन्दा महत्त्वपूर्ण सहरहरू मध्ये एक हो किनभने यस सहरले देशको अर्थतन्त्रमा ठूलो सहयोग पुर्‍याउँदै आएको छ ।
सिलेट उपत्यका बङ्गलादेशको सबैभन्दा ठूलो तेल र ग्याँस उत्पादन गर्ने सहरी क्षेत्र हो । यो सहर बङ्गलादेशमा चिया उत्पादन गर्ने प्रमुख केन्द्रस्थल हो । यो सहरको प्रमुख अन्तर्राष्ट्रिय विमानस्थल ओसमानी अन्तर्राष्ट्रिय विमानस्थल हो जुन नाम बङ्गलादेशका कमान्डर एमएजी ओसमानीको नामबाट राखिएको हो ।
उत्पत्ति
सिलेट सहरको नाम श्रीहाट्टाबाट उत्पत्ति भएको थियो । यस शब्दको अनुसार 'श्री' को अर्थ प्रतिष्ठा वा सौन्दर्य हुन्छ भने 'हट्टा'को अर्थ बजार हुन जान्छ । मुगल साम्राज्यको अभिलेखमा श्रीहाटा बङ्गाल सभा जिल्लाको नामको रूपमा प्रयोग गरिएको थियो । ब्रिटिश भारतमा श्रीहट्टा र अङ्ग्रेजीमा यसलाई सिलेटको रूपमा भनिन थालियो ।
मैसम र भूगोल
सिलेट बङ्गलादेशको 24.8917°N, 91.8833°W मा रहेको छ । यो सहर सिलेट विभाग अन्तर्गत सिलेट जिल्लामा भित्र पर्छ । सिलेटमा उष्ण वर्षा खाले मौसम रहेको छ । वर्षाको समयमा अप्रिलदेखि अक्टोबरसम्म तातो र धेरै भारी वर्षा हुने र हिमपात पर्ने गरेको छ भने नोभेम्बरदेखि फेब्रुअरी सम्म हल्का जाडो र न्यानो साथै दिनहरू छोटो हुने गरेका छन् । मेदेखि सेप्टेम्बर सम्म ४२,०० मिलिमिटर वार्षिक वर्षा हुने गरेको छ जुन सबै समयको पानी परेको ८० % हो ।
जनशाङ्खिकि
सन् २०११ बङ्गलादेशको जनगणना अनुसार यो सहरको जनसङ्ख्या ५३१,६६३ रहेको छ । सन् १९९१ मा सहरको जनसङ्ख्या वार्षिक १.९० % ले वृद्धि भएको थियो जुन सन् २०११ मा १.७२% मा घटेको छ । सन् २००१ को जनगणना अनुसार सहरको साक्षरता दर ६९.७३ % रहेको छ भने सहरमा उच्च साक्षरता दर वडा नम्बर २२ मा रहेको छ जुन ८४.२४ छ र न्यून साक्षरता दर वडा नम्बर १० मा रहेको छ जुन ४८.१५ % छ । यस सहरमा ५५,५१४ बटा घरहरू रहेका छन् ।
खेलकुद
क्रिकेट बङ्गलादेशको सबैभन्दा लोकप्रिय खेल भएकाले सिलेटको पनि लोकप्रिय खेल क्रिकेट हो । सिलेटको क्रिकेट टोली (सिलेट सिक्सर) बङ्गलादेश प्रमियर लिगमा प्रतिस्पर्धा गर्ने एक घरेलु टोली हो । सिलेट अन्तर्राष्ट्रिय क्रिकेट रङ्गशाला यहाँको सबैभन्दा ठुलो क्रिकेट रङ्गशाला हो ।
म्यासेडोनियाली विकिपिडिया
म्यासेडोनियाली विकिपिडिया विकिपिडियाको म्यासेडोनियाली भाषा संस्करण हो, एक खुल्ला र सार्वजनिक रूपमा सम्पादन गर्न मिल्ने अनलाइन विश्वकोषको एक घटक हो।
पृष्ठभूमि
विकिपिडियाको संस्करण सेप्टेम्बर २००३ मा शुरू भयो र जनवरी ३ २०१८ सम्ममा ९२,१०० भन्दा बढी लेख, २२४ भन्दा बढी सक्रिय प्रयोगकर्ताहरू, १५ प्रबन्धकहरू र ४ प्रशासकहरू छन्। यसले सन् २००७ मा १०,०० लेखको कोशेढुङ्गा पार गर्‍यो । यसले मे १ २०१९ मा १००,००० लेखको कोशेढुङ्गा पार गरी, १००,००० कोशेढुङ्गा पार गर्ने ६२ औँ विकिपिडिया बन्न सफल भयो।
पारविन्दु
कुल आम्दानी तथा कुल खर्च बराबर हुने विन्दुलाई पारविन्दु (Break-even point) भनिन्छ । यस विन्दुमा विक्रि गर्दा न नाफा न घाटा हुने गर्दछ र यस विन्दुसम्मको विक्रिले लागत उठाउने गर्दछ । यस्तै गरी पारविन्दु भन्दा बढी विक्री भएमा संस्थालाई नाफा हुने हुन्छ भने पारविन्दु भन्दा कम विक्री भएमा घाटा हुने गर्दछ ।
गणना शुत्र
पारविन्दु = स्थिर लागत / (प्रति एकाइ विक्रि मूल्य-परिवर्तनशिल लागत)
उत्तरी मारियाना द्वीप राष्ट्रिय फुटबल टोली
उत्तरी मारियाना द्वीप राष्ट्रिय फुटबल टिम अन्तर्राष्ट्रिय फुटबल प्रतियोगितामा उत्तरी मारियाना द्वीपको प्रतिनिधित्व गर्ने पुरुष फुटबल टिम हो । यो उत्तरी मारियाना द्वीप फुटबल संघको नियन्त्रणमा रहेकोे छ ।
मोहन बैद्य
मोहन बैद्य (किरण) नेपालका कम्युनिष्ट राजनीतिज्ञ तथा हाल नेपाल कम्युनिष्ट पार्टी(क्रान्तिकारी माओवादी)का महासचिव हुन् ।
सुनखरी
सुनखरी एक लोकप्रिय खेती गरिएको सजावटी घर बिरुवा भएको छ, किनभने यसले जाडो र वसन्तमा रङीन फूलहरू उत्पादन गर्दछ, जब अरू थोरै फूलमा हुन्छ। यो परम्परागत चिनियाँ औषधिमा प्रयोग हुने ५० आधारभूत जडीबुटीहरू मध्ये एक हो।
नेपाली भाषाका लागि युवा पुरस्कार विजेताहरूको सूची
भारतको साहित्य अकादमीद्वारा सम्मानित युवा पुरस्कार विजेता नेपाली भाषाका लेखकहरूको सूची निम्नानुसार रहेको छ।
सुनखरी
सुनखरी दक्षिणी चीन (तिब्बत सहित), हिमालय (भारत, बङ्गलादेश, असम, नेपाल, भुटान), र इन्डोचीना (म्यानमार, थाइल्याण्ड, लाओस, भियतनाम) मा रहेको एपिफाइटिक वा लिथोफाइटिक बोट हो। यो प्रजाति हवाईमा पनि प्राकृतिकीकृत भएको बताइएको छ। यो सिक्किमको राज्य फूल हो।
सुनखरीलाई युरोपेली सङ्घ उपन्यास खाद्य पदार्थमा थपिएको छ किनभने यो सुरक्षा मूल्याङ्कन बिना खाद्य पूरकहरूमा मानव उपभोगको लागि असुरक्षित मानिन्छ।
द भेन सिस्टर्स
"द भेन सिस्टर्स" भ्लादिमिर नाबोकोभद्वारा सन् १९५१को मार्चमा लिखित एक लघुकथा हो। यो कथा एक विश्‍वास गर्न नसकिने कथाकारको प्रयोगको लागि प्रख्यात छ। यस कथामा एक्रोस्टिक पनि छ। एक्रोस्टिक भनेको यस्तो कविता हो जसको हरेक पङ्क्तिबाट पहिलो शब्द वा अक्षर झिक्दा एउटा लुकाइएको अर्थ भेटाउन सकिन्छ।
सारांश
एक प्राध्यापक जो यो कथाका कथाकार हुन् आफुले दुई बहिनीहरुसँग बिताएका समयको अनुभव लेख्छन् र भुतहरुले आस्तविक जिवनसँग गर्न सक्ने अन्तरक्रियाबारे चिन्तन गर्छन्।
एक्रोस्टिक
कथाको अन्तिम हरफमा एक एक्रोस्टिक पाइन्छ। एक्रोस्टिकले अंग्रेजीमा "आइसिसिल बाई सिन्थिया मिटर बाई सिन्थिया (नेपालीमा: बरफको टुक्रो सिन्थियाबाट र पङ्क्ति म सिबिलद्धारा) " जनाउँछ।
साहित्यिक महत्व
यो लेखमा प्रयोग गरिएको अनौटो कथनको तरिकाको कारण यस लेखले धेरै ख्याति कमाएको छ। नाबोकोभ आफैले यस कथामा प्रयोग भएको कथन शैली "हजार वर्षमा एकचोटी मात्र प्योग गर्न सकिने" भनेका छन्। यो कथाको यो निरालताले सुरुवातमा कुनै चर्चा पाएन र निउ योर्करले यो कथालाई छाप्‍न मानेको थिएन। यो निरालता नाबोकोभले आफै सम्पादक क्याथरीन ए व्हाइटलाई एक चिठी लेखेर बुझाएपछि मात्र चर्चामा आएको थियो।
हिउँपाते गुराँस
हिउँपाते गुराँस उत्तरपूर्वी भारत (सिक्किम सहित), भुटान र चीनको दक्षिणी तिब्बतमा रहेको रोडोडेन्ड्रन प्रजाति हो, जहाँ यो2600-3500 m को उचाइमा बढ्छ। जवान हुँदा पातहरू सेतो कपालमा ढाकिएको हुन्छ, जुन माथिल्लो सतहबाट खस्छ तर तलको भागमा रहन्छ। हिउँपाते गुराँस भारतीय राज्य सिक्किमको राज्य रूख हो।
मानवसेवा आश्रम
मानवसेवा आश्रम वि.सं. २०७३ मा "सबैको लागि खाना, नाना र छाना" उद्देश्यका साथ जिल्ला प्रशासन कार्यालय, काठमाडौंमा वि.सं. २०७३ साउन ०२ गते दर्ता भएको र खुला आकाशमुनी सडकपेटी एवं सार्वजनिक स्थलहरुमा कष्टपुर्ण जीवनयापन गर्न विवश सहयोगापेक्षी (अनाथ, अपाङ्ग, अशक्त, असाहय एवं मनोरोगी) मानवहरुको सेवा गर्ने उद्धेश्यले मकवानपुरको हेटौंडाबाट सुभारम्भ भएको परोपकारी संस्था हो।
कार्यक्षेत्र
दर्ता कार्यालय काठमाडौं, मूख्य कार्यालय, मकवानपुर हेटौंडा सहित ७ प्रदेशको १५ जिल्लाहरुमा २२ ओटा केन्द्रहरुबाट सेवा सञ्चालन।
मुख्य उद्देश्य
क) खुला आकाशमूनी सडकजीवन बिताउन विवश घरबारविहीन, बेसहारा तथा जीवन नै जोखिममा रहेका मनोरागी, अनाथ, अपाङ्ग, अशक्त, असहाय एवं सहयोगापेक्षी मानवहरुको उद्दार, उपचार, पालनपोषण, संरक्षण एवं पारिवारिक पुनर्मिलन तथा पारिवारिक पुनर्मिलन हुन नसकेको मानवहरुको मानवोचित व्यवस्थापन गर्दै २०७८ सालको अन्त्य सम्म नेपाललाई सहयोगापेक्षी सडकमानव रहित नेपाल घोषणा गराउने ।
ख) जन–जनमा सत्य, न्याय, अनुशासन, दया, माया, करूणा, अहिंषा जस्ता मानवीय गुणहरुले ओतप्रोत गराई नेपाललाई मानवीयताको राष्ट्र (The Country Of Humanity) को रुपमा निर्माण गर्न विभिन्न जीवनोपयोगी तालिम, सेमिनार, अन्तरक्रिया, नाटक एवं मानवता प्रवर्द्धन सम्बन्धि कार्यक्रमहरु सञ्चालन गर्ने ।
ग) नेपाललाई सहयोगापेक्षी सडकमानव रहित बनाइसके पश्चात विश्वभर बाध्यात्मकरुपमा खुला आकाशमुनी रात बिताउन विवश सहयोगापेक्षी सडकमानवहरुको जीवनरक्षाको लागि समर्पित रहने ।
हाल सेवा सञ्चालनमा रहेका जिल्लाहरु
१) मकवानपुरको लामसुरेधापमा (२ वटा सेवाकेन्द्र)
२) चितवनको भरतपुर
४) ललितपुरको हात्तिवन र नागदह
५) भक्तपुरको कौशलटार
६) गोरखाकोगोरखाबजार
७) लमजुङ्गको बेशीसहर
८) पर्साको बीरगंज
९) बागलुङको बागलुङ बजार
११) रुपन्देहीको बुटवल सुख्खानगरमा (२ वटा)
१२) सुर्खेतको बीरेन्द्रनगर
१३) कैलालीको धनगढी
१४) मोरङको विराटनगर स्थित तिलटोलिया र पोखरीया
१५) सर्लाहीको हरिवन
१६) झापाको बाउनडागीमा
१७) दाङको तुलसिपुर
१८) जनकपुरधाम जनकपुर
१९) बाकेको नेपालगंज
हृदयचन्द्रसिंह प्रधान रचनासूची
यो सूची कवि तथा लेखक हृदयचन्द्रसिंह प्रधान द्वारा रचित तथा उनका बारेका लेखिएका रचनाहरूको संक्षिप्त सूची हो ।
निबन्धसङ्ग्रह
• भूस्वर्ग (२००३)
• तीस रुपियाँको नोट (२००४)
• जुँगा (२००९)
• कुरा साँचो हो (२०११)
नाटक
• केही नेपाली (२००२)
• गङ्गालालको चिता (२०११)
• उनी देवता हुन् (२०१५)
उपन्यास
• स्वास्नी मान्छे (२०११)
कथा
• उसको आँशु
• हृदयचन्द्रका केही कथाहरू
समालोचना
• साहित्य एक दृष्टिकोण (२००४)
• नेपाली काव्य र उसका प्रतिनिधि कवि (२०२१)
गौतम वज्र वज्राचार्य
गौतम वज्र वज्राचार्य एक नेपाली संस्कृतवादी र विद्वान हुन् जो भारतीय उपमहाद्वीपको आइकनोग्राफी बारेमा विशेषज्ञ हुन। वज्राचार्यको जन्म सन् १९४० मा काठमाडौँको नेवार परिवारमा भएको थियो।
वज्राचार्यको झुकाव संस्कृत र आइकनोग्राफीप्रति थियो जुन उनको पारिवारिक वातावरणको परिणाम थियो। उनका बुबा र काका दुबै संस्कृतका विद्वानहरू थिए। उपमहाद्वीपको पुरातात्त्विक भाषा अध्ययन गर्ने यो पारिवारिक परम्पराअनुसार गौतमले सामसोधन मण्डल नामक संस्कृत विद्यालयमा प्रवेश गरे। विद्यालय उनको बुबा आफैँले स्थापित गरेका थिए, जो पश्चिमी स्कुलको परीक्षा लिने तरिकाबाट सावधान थिए।
कार्यपथ
वज्राचार्यले नयराज पन्तबाट संस्कृत सिके। व्याकरणको साथसाथै वज्राचार्यलाई प्राचीन शिलालेखहरू र आइकनोग्राफी पढ्न पनि सिकाइएको थियो। वज्राचार्यको पहिलो काम त्रिभुवन विश्वविद्यालयद्वारा आयुक्त गरिएको थियो जुन काम भनेको बसन्तपुर दरबार क्षेत्रको लागि एक निर्देशिका लेख्नु थियो।
दूधकुण्ड नगरपालिका
जनसङ्ख्या
दूधकुण्ड नगरपालिका सल्लेरी, बेनी, तामाखानी र गार्मा गाविसहरू मिलेर बनेको हो। त्यसैले राष्ट्रिय जनगणना २०६८ अनुसार चार ठाउँको जनसङ्ख्यालाई जोडेर ११,२४७ रहेको छ।
थाइल्यान्ड राष्ट्रिय फुटबल टोली
थाइल्यान्ड राष्ट्रिय फुटबल टिम(ฟุตบอลทีมชาติไทย, futbon thim chat thai}}, ) अन्तर्राष्ट्रिय फुटबल प्रतिस्पर्धामा थाइल्यान्डको प्रतिनिधित्वको गर्ने पुरुष फुटबल टिम हो । यो थाइल्यान्डमा फुटबलको लगि शासकीय निकाय थाइल्यान्ड फुटबल संघको नियन्त्रणमा रहेकोे छ । यो एएफसीको सदस्य राष्ट्र हो ।
टलकजङ भर्सेज टुल्के
टलकजङ भर्सेज टुल्के ('Talakjung Vs Tulke) यो सन २०१४ मा प्रसारित नेपाली कथानक चलचित्र हो  । यसलाई निश्चल बस्नेतले निर्देशित गरेका छन् ।
अल्फाबेट निगम
अल्फाबेट निगम (अनुवादित:वर्णमाला) एक अमेरिकी बहुराष्ट्रिय समूह हो जसको प्रधान कार्यालय माउन्टेन भ्यु, क्यालिफोर्नियामा अवस्थित छ। यसलाई २ अक्टोबर २०१५ मा, गुगलको पुनर्संरचनाको माध्यमबाट सिर्जना गरिएको थियो, र यो गुगलको मूल कम्पनी र धेरै गुगलका पूर्व सेवाहरूको नियन्त्रक कम्पनी बन्न पुगेको थियो। गुगलका दुई सह-संस्थापकहरू सेयरधनी, विभागका सदस्य, र अल्फाबेटका कर्मचारीहरूको नियन्त्रकको रूपमा रहेका थिए। अल्फाबेट राजस्वको आधारमा संसारको चौथो ठूलो प्रविधि कम्पनी हो र यो विश्वको सबैभन्दा मूल्यवान कम्पनी समेत हो।
अल्फाबेट निगमको स्थापनाको मूल उद्देश भनेको गुगलको इन्टरनेट व्यवसायमा "पारदर्शी र अधिक उत्तरदायी" बनाउनको लागि प्रेरित गर्नु थियो जबकि इन्टरनेट सेवाहरू बाहेकका अन्य व्यवसायहरूमा सञ्चालन गर्ने सामुहिक कम्पनीहरूलाई अधिक स्वायत्तताको अनुमति प्रदान गरिएको थियो। ल्यारी पेज र सेर्गेई ब्रिनले सन् २०१९ को डिसेम्बरमा आफ्ना कार्यकारी पदहरूबाट राजीनामाको घोषणा गरेका थिए साथै गुगलका प्रमुख कार्यकारी अधिकृतको भूमिका रहेका सुन्दर पिचाईलाई उक्त पदमा नियुक्त गरिएको थियो।  ल्यारी पेज र सेर्गेई ब्रिन सह-संस्थापक, कर्मचारी, विभागीय सदस्य, र अल्फाबेट निगमको सेयरधनीको रूपमा रहेका छन्।
फिलिप लाम
फिलिप लाम(जर्मन उच्चारण: ˈfɪlɪp ˈlaːm; जन्म ११ नोभेम्बर १९८३) जर्मन फुटबलर हुन जो बुन्डेस लिगा क्लब बायर्न म्युनिखबाट डिफेन्डर वा डिफेन्सिभ मिड फिल्डरको रूपमा खेल्दछन् । लाम बायर्न म्युनिखका कप्तान समेत हुन् । फिलिप लाम फुटबलको डिफेन्स रेखामा एउटा वजनदार नाम हो । बायर्नलाई धेरै ट्रफी जिताएका अनुभवी लाम यसअघि राष्ट्रिय टिमका पनि कप्तान थिए जसको कप्तानीमै जर्मनीले २०१४ फिफा विश्वकप जितेको थियो । विश्वकप जितेपछी उनले राष्ट्रिय टिमबाट सन्यासको घोषणा गरेका हुन् । दायाँ खुट्टा विशेष चलाउने उनी पिचको दुवै छेउबाट खेल्न सक्षम मानिन्छन् । सुट वा पासको माध्यमद्धारा बललाई मैदानको एक छेउबाट पिचभित्र कट गर्ने उनको क्षमता उनलाई संसारकै उत्कृष्ट डिफेन्डरको सुचिमा राख्ने आधार हो । तीव्र वेग, ड्रिबल, सुन्दर ट्याकल र छोटो कद उनका विशेषताहरू हुन् । यिनै विशेषताका कारण उनलाई 'जादुयी तारा' भनिन्छ । फिलिप लामको कप्तानीमा रहेको रक्षात्मक घेरालाई तोड्न कुनैपनि विपक्षी टोलीलाई हम्मेहम्मे पर्ने गर्छ ।
अन्तराष्ट्रिय जीवनवृत्ति
उनले सन् २००४ मा क्रोएसिया विरुद्ध खेल्दै जर्मनीको राष्ट्रिय टिमबाट डेब्यु गरेका थिए । उक्त खेलमा जर्मनीले क्रोएसियालाई २-१ ले हराएको थियो । त्यसपछि २००४ को पोर्चुगलमा सम्पन्न युइएफए युरो मा जर्मनी समूह चरणबाटै बाहिरिएको थियो । लामले जर्मनीबाट ११३ वटा अन्तराष्ट्रिय खेलमा प्रतिस्पर्धा गर्ने क्रममा पाँच गोल गरेका छन् । नियमित कप्तान माइकल बालाक चोटग्रस्त बनेपछि २०१० फिफा विश्वकपमा उनले कप्तानीको मौका पाएका थिए जहाँ जर्मनी तेस्रो भयो । २०१४ फिफा विश्वकप जितेलगत्तै उनले राष्ट्रिय टोलीबाट सन्यास लिए ।
बाह्य कडीहरू
en:Philipp Lahm
नोरा जेहेट्नर
नोरा एन्जेला जेहेट्नर  (जन्म:५ फेब्रुअरी १९८१)  एक अमेरिकन चलचित्र र टेलिभिजन अभिनेत्री  हुन्।
जारी पुँजी
जारी पुँजी (Issued Capital) भन्नाले कम्पनीले सेयरधनीहरूबाट सङ्कलन गर्ने लक्ष्य राखेको पुँजी हो । सेयरधनीहरूले सोही अनुरुप पुँजी जम्मा गर्न प्रतिवद्धता जाहेर गरेका हुन्छन् ।
बास्क विकिपिडिया
बास्क विकिपिडिया (Euskarazko Wikipedia  वा बास्कमा Euskal विकिपिडिया) विकिपिडियाको बास्क भाषा संस्करण हो। डिसेम्बर, २००१ मा शुरू गरिएको भए पनि यसको मुख्य पृष्ठ नोभेम्बर २००३ मा सिर्जना गरिएको थियो । अगस्ट १९ २०१० मा यसले ५८,१२४ लेखको कोशेढुङ्गा पार गर्‍यो र ४५ औँ ठूलो विकिपिडिया बन्यो। २०१९ जुलाईसम्म यसमा २६२ सक्रिय योगदानकर्ताहरू थिए, जसमध्ये १२ प्रबन्धकहरू छन्, यसमा करिब ३,३७,००० लेखहरू छन्।
अगस्त २००७ को अन्तरवार्तामा, विकिपिडियाका सह-संस्थापक, जिम्मी वेल्सले बास्क विकिपिडियालाई साना भाषाहरूमा विकिपिडिया आवश्यक छ भन्ने तर्कमा लागि उदाहरणको रूपमा प्रयोग गरे।
जनवरी २५, २००८ मा बास्क विकिपिडियालाई अर्गिया सरिया पत्रिकाले इन्टरनेटको कोटीमा सम्मान प्रदान गरेको थियो।
तथ्याङ्क
फेब्रुअरी २०१२ सम्म, बास्क विकिपिडियामा १,००,००० भन्दा बढी लेखहरू छन् समग्रमा छैठौँ स्थानमा छ, यस भाषा बोल्ने भाषीको आधारमा यो दोस्रो विकिपिडिया हो। तथ्याङ्क ethnologue को ६६५,८०० भाषीको आधारमा निर्माण गरिएको हो।
डे ट्रेडिङ
एकै दिनमा ब्रोकर ( दलाल )ले दिएको लिमिटमा शेयर खरिद-बिक्रि गर्ने औजार डे ट्रेडिङ हो।
माइकल हट
माइकल जेम्स हट (जन्म ११ अक्टोबर १९५७) नेपाली र हिमाली शिक्षाका स्कूल अफ ‌ओरिएन्टल एन्ड अफ्रिकन स्टडीज, लन्डन यूनिभर्सिटी (नेपालीमा: ‌लन्डन विश्वविद्यालयको ओरिएन्टल र अफ्रिकी अध्यनको विभाग) का प्रध्यापक हुन्। उनी आधुनिक र समयकालीन नेपाली साहित्यको अध्ययनमा अनुवादक र विश्लेषकको रूपमा संलग्‍न छन्। उनले नेपाली राजनीति, नेपाली कला र वास्तुकला, नेपाली प्रिन्ट मीडियामा सेन्सरशिप, र भूटानी शरणार्थीको विषयमा पनि लेखेका छन्।
जीवनी र करियर
माइकल हटले सेन्ट ऑस्टेल ग्रामर स्कूल, र सेन्ट ऑस्टेल सिक्सत फार्म कॉलेजमा आफ्नो अध्ययन सुरु गेरेका थिए। उनले दक्षिण एशियाली अध्ययन (हिन्दीमा) मा बीए पूरा सन् १९८० मा गरे। उनले सन् १९८४ मा नेपाली भाषा र नेपाली  साहित्यमा विध्यावारिदी गरे। सन् १९८७ मा उनी एसओएएस (स्कूल अफ ‌ओरिएन्टल एन्ड अफ्रिकन स्टडिज) मा जहाँ उनले विध्यावारिदी गरेका थिए त्यहाँ एक ब्रिटिश एकेडेमी पोस्टडक्टोरल फेलोको रूपमा फर्किए, र त्यस बेलादेखि उनी नेपालसँग सम्बन्धित शिक्षण र अनुसन्धानमा संलग्‍न रहेको छन्।
सन् २०११ मा नेपाल एकेडेमीका कुलपतिले अन्तर्राष्ट्रिय क्षेत्रमा नेपाली साहित्यको अध्ययन प्रबर्धन गरेको निरन्तर समर्पणका लागि हटलाई नाई डेरूखा अन्तर्राष्ट्रिय पुरस्कारद्वारा सम्मानित गरे।
लिखित पुस्तकहरु
हट, माइकल (सन् २०१०) भूपी शेरचनको जीवन: पोस्ट-राणा नेपालमा कविता र राजनीति। नयाँ दिल्ली: अक्सफोर्ड विश्वविद्यालय प्रेस।
हट, माइकल र चेत्री, लिल बहादुर (सन् २००८) हल्दी रंगको पहाड। न्यू योर्क: कोलम्बिया विश्वविद्यालय प्रेस।
हट, माइकल (सन् १९९७) आधुनिक साहित्यिक नेपाली: एक परिचयकर्ता पाठक। अक्सफोर्ड विश्वविद्यालय प्रेस (नयाँ दिल्ली)।
हट, माइकल (सन् १९९६) देवकोटाको मुना-मदन: अनुवाद र विश्लेषण। काठमाडौं: साझा प्रकाशकण।
हट, माइकल (सन् १९९४) नेपाल: काठमाडौं उपत्यकाको कला र वास्तुकलाका लागि एक मार्गनिर्देशन। गार्टमोर: किस्काडेल पब्लिकेशन
हट, माइकल (सन् १९९१) हिमालयी आवाज: आधुनिक नेपाली साहित्यको एक परिचय। बर्कले: क्यालिफोर्निया विश्वविद्यालयको प्रेस। (एशियाका आवाजहरू)
हट, माइकल (सन् १९८८) नेपाली: एक राष्ट्रिय भाषा र त्यसको साहित्य। नयाँ दिल्ली र लन्डन: स्टर्लिंङ प्रकाशकहरू र ओरियन्टल र अफ्रिकी अध्ययन स्कूल।
सम्पादित पुस्तकहरु
हट, माइकल, सम्पादन, (सन् २००४) हिमालयन 'जनयुद्ध': नेपालको माओवादी विद्रोह। लन्डन: सी हर्स्ट एण्ड को
हट, माइकल, सम्पादन, (सन् १९९४) भुटान: द्वन्द्व र मतभेदको बारेमा छलफल गार्टमोर: किस्काडेल पब्लिकेशन
हट, माइकल, सम्पादन, (सन् १९९४) नेपाल नब्बेको दशकमा: विगतका संस्करणहरू, भविष्यका परिकल्पनाहरु नयाँ दिल्ली: अक्सफोर्ड विश्वविद्यालय प्रेस
माधवप्रसाद घिमिरे रचनासूची
यो सूची राष्ट्रकवि माधवप्रसाद घिमिरेद्वारा रचित तथा उनका बारेका लेखिएका रचनाहरूको संक्षिप्त सूची हो ।
काव्य
• नयाँ नेपाल (२०१३)
• गौरी (२०१५)
• राजेश्वरी (२०१७)
• राजेश्वरी-पापिनी आमा सहित (२०३०)
• राष्ट्र-निर्माता (२०३०)
• पच्चीस वर्षका खण्डकाव्य (२०३९)
• इन्द्रकुमारी (२०५७)
• दुर्गा-सप्तशति (२०५९)
कवितासङ्ग्रह
• नवमञ्जरी (१९९४)
• चैत-वैशाख (२०६०)
बाल-कवितासङ्ग्रह
• घामपानी (२०१२)
• बिजुले र बिजुला (२०६३)
गीतसङ्ग्रह
• किन्नर-किन्नरी (२०१७)
बाल-गीतसङ्ग्रह
• सुनपङ्खी चरी (२०५३)
नाटक
• नागानन्द (२००२)
• शकुन्तला (२०३७)
• मालती मङ्गले (गीति-नाटक) (२०४२)
• अश्वत्थामा (गीति-नाटक) (२०५३)
• हिमालपारि हिमालवारि (गीति-नाटक) (२०५४)
• विषकन्या (गीति-नाटक) (२०५०)
निबन्धसङ्ग्रह
• आफ्नो बाँसुरी आफ्नै गीत (२०४९)
समालोचना
• चारु चर्चा (२०५८)
कार्यक्रमहरू
• शकुन्तला (गीतिनाटक) (२०३७ माघ)
महागढीमाई नगरपालिका
महागढीमाई नगरपालिका नेपालको मध्यमाञ्चल विकास क्षेत्र अन्तर्गत नारायणी अञ्चलमा पर्ने बारा जिल्लामा अवस्थित एक नगरपालिका हो।
जनसङ्ख्या
महागढीमाई नगरपालिका बरियारपुर, दहियार, बगुआइन, पत्थरहटटी, तेलकुवा र गंजभवानीपुर गाविसहरू मिलेर बनेको हो। त्यसैले राष्ट्रिय जनगणना २०६८ अनुसार ६ ठाउँको जनसङ्ख्यालाई जोडेर महागढीमाई नगरपालिकाको जनसङ्ख्या जोड्दा ३९,९७० हुन्छ।
वित्तीय बजार परिसूचक
वित्तीय बजार दुईओटा क्षेत्रमा विभाजित हुन्छन् ।
धितोपत्र निष्काशन तथा बिक्रि वितरण र प्रबन्धसँग सम्बन्धित आवश्यक सम्पुर्ण काम गर्र्ने उद्देश्यले स्थापना गरिएको धितोपत्र बोर्डबाट अनुमति प्राप्त वित्तीय संस्था मर्चेन्ट बैङ्क हो । नेपालमा मर्चेन्ट बैङ्कहरूको नियमनकारी संस्था नेपाल धितोपत्र बोर्ड हो।
मर्चेन्ट बैङ्क कार्यहरु
निष्काशन व्यवस्थापन
सेयर रजिष्टर
अन्डरराइटिङ
लगानी व्यवस्थापन
यू-२० महिला साफ च्याम्पियनसिप
यू-२० महिला साफ च्याम्पियनसिप, दक्षिण एसियाली फुटबल सङ्घ (SAFF) द्वारा आयोजित यू-२० उमेर समूहका महिला राष्ट्रिय [फुटबल] टोलीहरूको मुख्य संघ फुटबल प्रतियोगिता हो। यस प्रतियोगितामा दक्षिण एशियाली फुटबल महासंघ का सबै सात सदस्यहरू सहभागी हुन सक्छन्।
आमा (२०२० चलचित्र)
आमा सन् २०२० को एक नेपाली नाटक चलचित्र हो जुन दिपेन्द्र के. खनालद्वारा लिखित र निर्देशित गरिएको थियो। यस चलचित्रको निर्माण शर्मिला पाण्डेले डिएस डिजिटलको ब्यानर अन्तर्गत गरेकी गरेकी छिन्। यस चलचित्रमा मिथिला शर्मा र सुरक्षा पन्त मुख्य भूमिकामा छन्। यस चलचित्रमा आमाको आफ्ना सन्तानप्रतिको बलिदान र आमाप्रति सन्तानको मायाको चित्रण गरिएको छ।
क्याट डेनिङ्स
क्याथरिन लिट्विक  (जन्म: १३ जुन १९८६)  एक  बहुचर्चित अमेरिकन चलचित्र अभिनेत्री हुन्।
विपिन रावत
जनरल विपिन रावत (पविसेप, उयुसेप, अविसेप, युसेप, सेप, विसेप, एडिसी) (सन् १९५८ मार्च १६- सन् २०२१ डिसेम्बर ८) भारतको प्रथम प्रमुख रक्षा अधिकारी वा चिफ अफ डिफेन्स स्टाफ (सिडिएस) थिए। उनले सन् २०२० जनवरी १ को दिन भारतको प्रमुख रक्षा अधिकारीको पदभार ग्रहण गरेका थिए। रक्षा प्रमुख बन्नु पूर्व उनी भारतीय थलसेनाको प्रमुख थिए। रावत सन् २०१६ डिसेम्बर ३१ देखि सन् २०१९ डिसेम्बर ३१ सम्म थल सेनाध्यक्ष पदमा रहेर काम गरेका थिए।   सन् २०२१ डिसेम्बर ८ मा हेलिकप्टर दुर्घटनामा ६३ वर्षको उमेरमा उनको मृत्यु भएको थियो।
प्रारम्भिक जीवन
रावतको जन्म सन् १९५८ मार्च १६ मा पौडी गढवाल जिल्लाको पाउरी, हालको उत्तराखण्ड राज्यमा भएको थियो। उनको परिवार कयौँ पुस्तादेखि भारतीय सेनामा सेवारत छन्। उनको बुवा लक्ष्मण सिंह रावत भारतीय सेनाको लेफ्टिनेन्ट जनरलको दर्जासम्म पुगेका थिए।   उनको आमा उत्तरकाशी जिल्लाकी थिइन् र उनी उत्तराखण्ड विधानसभाका पूर्व सदस्य किसन सिंह परमारकी छोरी थिइन्।
सैन्य जीवन
राजपूत परिवारमा जन्मिएका रावतको कयौँ पिढी सेनामा रहेका छन्।
प्रारम्भिक वृत्ति
सन् १९७८ डिसेम्बर १६ मा, रावत ५औँ  बटालियन, ११ गोर्खा राइफलमा प्रवेश गरेका थिए। उनको पिताले यसै इकाइबट सेनामा प्रवेश गरेका थिए। उनले उच्चतम उचाइमा युद्ध गरेका थिए साथै उनले प्रति विद्रोह अपरेसन सञ्चालनमा दस वर्ष विताएका थिए।
१९८७ चीन-भारत सङ्घर्ष
सुमदोरोङ चू नामक स्थानमा भएको सन् १९८७ को चीन-भारत सङ्घर्षको समयमा, तत्कालीन क्याप्टेन रावतको बटालियनलाई चिनियाँ जनमुक्ति सेना विरुद्ध परिचालन गरिएको थियो। यो गतिरोध सन् १९६२ को भारत-चीन युद्ध पछि विवादित म्याकमोहन लाइनमा भएको पहिलो सामना थियो।
विमान दुर्घटनामा असामयिक मृत्यु
सन् २०२१ डिसेम्बर ८ को दिन तमिलनाडुको कुन्नुरमा भारतीय वायुसेनाको रक्षा प्रमुख जनरल विपिन रावत चढेको मिल एमआई-१७ भिएच हेलिकप्टर दुर्घटनाग्रस्त भएको थियो। यस दुर्घटनामा सवार १४ मध्ये १३ जनाको मृत्यु भएको पुष्टि गरिएको थियो। यस परिस्थितिमा वायुसेनाद्वारा जाँचको आदेश दिइएको थियो। उक्त हेलिकप्टरले कोयम्बटोरको सुलुर आइएएफ स्टेसनबाट उडान सुरु गरेको थियो र रक्षा प्रमुखलाई लिएर वेलिङ्टन सैन्य अधिकारी एकेडमी जाँदै थियो।
सम्मान र सैनिक चिह्नहरू
लगभग ४३ वर्षे आफ्नो सैन्य करियरमा उनले परम विशिष्ट सेवा पदक, उत्तम युद्ध सेवा पदक, अति विशिष्ट सेवा पदक, युद्ध सेवा पदक, सेना पदक, विशिष्ट सेवा पदकका साथै उनको वीरता र विशिष्ट सेवाको लागि दुई पटक सैन्य प्रशस्तिसँगै एक पटक सेना कमान्डर प्रशस्तिले सम्मानित गरिएको थियो।
इलियाना डी'क्रुज
इलियाना डी' क्रुज एक भारतीय मोडल तथा अभिनेत्री हुन् । उनी खास गरी दक्षिण भारतीय चलचित्रमा काम गर्छिन् भने हिन्दी चलचित्रमा पनि उनको प्रवेश भै सकेको छ । बर्फी जस्ता चलचित्रमा उनको निकै राम्रो अभिनय देख्न पाइन्छ ।
१९९१ भारतीय आर्थिक सङ्कट
सन् १९९१ को भारतीय आर्थिक सङ्कट खराब आर्थिक नीतिहरू, सार्वजनिक क्षेत्रका असक्षम इकाइको कारणले सिर्जना भएको भारतको आर्थिक सङ्कट थियो । सन् १९९१ जनवरीमा भारतको विदेशी विनिमय सञ्चय १.२ अर्ब डलर थियो   र जुन महिनाको मध्य सम्ममा यो सञ्चय आधाले घट्यो, जुन रकम आवश्यक आयातको लागि मुस्किलले ३ हप्ता मात्र धान्न सक्थ्यो।
सन् १९९१ को जुनमा भारतको तत्कालीन प्रधानमन्त्री नरसिह रावले पदभार लिए र मनमोहन सिंहलाई वित्तमन्त्रीको रूपमा नियुक्त गरेका थिए। नरसिंह राव सरकारले थुप्रै आर्थिक सुधारहरू आरम्भ गर्‍यो जसलाई भारतीय सञ्चार माध्यममा सामूहिक रूपमा उदारीकरण भनिन्छ। सन् १९९१ जुलाई १ मा भारतीय रिजर्भ बैंकले भारतीय रुपैयाँ ९% र ३ जुलाई मा ११% ले अवमूल्यन गरेपछि सन् १९९१ जुलाई १ बाट भारतीय अर्थतन्त्रमा औपचारिक रुपमा सुधार सुरु भएको थियो।
सन् १९९० मा सुरु गरिएको आर्थिक नीति सुधार कार्यक्रमले आश्चर्यजनक परिणामहरू ल्यायो जसले नाटकीय रूपमा भारतको जीवनस्तरमा सुधार ल्याउन सफल भएको थियो। भारतमा व्यापार उदारीकरण पनि असमानता र सम्बन्धित सामाजिक मुद्दाहरूमा नाटकीय वृद्धिसँग मेल खान्छ।
गाई इलाका
गाई इलाका भारतको एक भौगोलिक र सांस्कृतिक क्षेत्र हो। यस क्षेत्रमा हिन्दी भाषा बढी प्रयोग हुने राज्य बिहार, मध्य प्रदेश, राजस्थान, झारखण्ड, छत्तीसगढ, र उत्तर प्रदेशका भागहरू रहेका छन्। यो नाम यस इलाकाका हिन्दू धर्म मान्ने मानिसहरूद्वारा गाईहरूलाई पवित्र मानेर पूजा गर्ने र गाईलाई मासुको प्रयोजनको लागि पाल्ने प्रयोजनलाई कडा निन्दा गर्ने प्रवृतिबाट आएको हो।
गाई इलाकामा गाईबधको विषयमा अधिक राजनीतिक लडाई र छलफल हुने गरेको छ।
गाजीपुर शहर
गाजीपुर (গাজীপুর) बङ्गलादेशको मध्यम भागमा पर्ने एक प्रमुख शहर हो । यो शहर गाजीपुर जिल्लामा पर्छ जुन राजधानी ढाका नजिक रहेको छ र यसको शहरको जनसङ्ख्या ३२,०९२,१५ रहेको छ । यो शहरमा ढाका इन्जिनियरिङ विश्वविद्यालय र इस्लामी इन्जिनियरिङ विश्वविद्यालय रहेका छन् जुन बङ्थलादेशका दुई मात्र अन्तर्राष्ट्रिय इन्जिनियरिङ विश्वविद्यालय हुन् ।
भुग‍ोल
गाजीपुरको कुल क्षेत्रफल १७४१.५३ रहेको छ र यसलाई उत्तर तिर किशोरगंज जिल्ला र ममैनसिंह जिल्ला ले घेरेको छ भने ढाका ,नारायणगंज र नर्सिन्दी जिल्लाले दक्षिण तर्फ र ढाका तङ्गाली जिल्लाले पश्चिम र नरसिन्दी ले पुर्व तर्फ घेरोको छ । एस शहरको वार्षिक औसत तापमान अधिकतम ३६ डिग्री पुग्छ भने न्यूनतम १२.७ डिग्री हुन्छ । शहरमा वार्षिक वर्षा २,३७६ मिमी पर्ने गर्छ ।
यस शहरको मुख्य नदिहरू सितलाकास्य, पुरानो ब्राह्मपुत्र , बाङ्सी , बालु , बिनार आदी हुन् भने तुरग नदी चाहिँ विभिन्न किसिमका रसायनीक पदार्थले गर्दा अत्याधिक प्रदुसित बनेको छ ।
आमा (स्पष्टता)
आमा एक महिला अभिभावक हुन्।
आमा शब्दले निम्न कुराहरू बुझिन्छ:
बक्स (कम्पनी)
बक्स, निगम (पूर्व; बक्स डटनेट), रेडउड सिटी, क्यालिफोर्नियामा आधारित, बादल सामग्री प्रबन्धन र व्यवसायको लागि सञ्चालित फाइल साझेदारी सेवा हो। आधिकारिक ग्राहक र अनुप्रयोगहरू विन्डोज, म्याकओएस, र धेरै मोबाइल मञ्चहरूमा पनि उपलब्ध छ। बक्सलाई सन् २००५ मा स्थापना गरिएको थियो।
इतिहास
बक्सलाई मूल रूपमा सन् २००४ मा दक्षिणी क्यालिफोर्निया विश्वविद्यालयको विद्यार्थी आरोन लेभिले महाविद्यालयको परियोजनाको रूपमा विकास गरेका थिए। सन् २००५ मा पूर्ण-समय कम्पनी चलाउनको लागि उनले विद्यालय छोडेका थिए। लेभी कम्पनीका प्रमुख कार्यकारी अधिकृत बने, जबकि उनका बाल्यकालका मित्र ड्यालन स्मिथ प्रमुख वित्तीय अधिकारी बने।
अक्टोबर २००९ मा, बक्सले यसको पहिलो अधिग्रहण गरेको थियो जसमा यसले कागजात सहयोग र पूर्वावलोकन प्रविधिका लागि इनस्रियो सोल्युसन निगमको खरीद गरेको थियो।
जुलाई २०१२ मा बक्सले विकास कम्पनी जनरल एटलानण्टिकको नेतृत्वमा कोषको प्रथम चरणमा १२५ मिलियन अमेरिकी डलर प्राप्त गरेको थियो, जसमा लगानीकर्ता बेसेमर भेञ्चर पार्टनर्स, डिएफजे ग्रोथ , नयू इण्टरप्राइज एसोसिएट्स , स्फियर भेञ्चर्स  (पूर्व एसएपी भेञ्चर्स), स्केल भेञ्चर्स पार्टनर्स , र सोसल + क्यापिटल पार्टनरसिप लगायतका कम्पनीहरू सहभागी थिए।
डिसेम्बरमा २०१३ मा, आठ जना लगानीकर्ताले कोषको अर्को चरणमा १०० मिलियन अमेरिकी डलर सङ्कलन गरेका थिए जसमा कोट्यु व्यवस्थापन, डिएफजे ग्रोथ, इटोचु प्रविधि भेञ्चर्स, म्याकनिका सञ्जाल निगम, मिट्सुई र कम्पनी, टेलिफोनिका डिजिटल, टेलेष्ट्रा , र टेलेष्ट्रा भेञ्चर्स लगायतका लगानीकर्ताहरू समावेश थिए।
जुलाई २०१४ मा, बक्सले कोट्यु म्यानेजमेण्ट र टिपिजी क्यापिटलबाट १५० मिलियन अमेरिकी डलर प्राप्त गरेको थियो।
नोभेम्बर २०१४ मा, बक्सले ३.८४ मिलियन अमेरिकी डलरको लागि दुई-व्यक्ति चिकित्सा-तस्वीर सफ्टवेयर मेडएक्सटी प्राप्त गरेको थियो।
२३ जनवरी २०१५ मा, बक्सले न्यू योर्क सेयर बजारमा यसको प्रारम्भिक सार्वजनिक प्रस्ताव राखेको थियो। प्रारम्भिक सार्वजनिक प्रस्तावको मूल्य १४.०० डलर रहेको थियो। यो $२०.२० डलरमा खोलिएको थियो र $२३.२३ मा बन्द गरिएको थियो। प्रारम्भिक सार्वजनिक प्रस्ताव १७.५ करोड अमेरिकी डलरसम्म बढाइएको थियो र लगभग १.६ अरब अमेरिकी डलरको बजार पूँजीकरण स्थापित गरिएको थियो।
फेब्रुअरी २०१५ मा, बक्सले एयरपोष्ट नामक कम्पनीको अधिग्रहण गरेको थियो। एयरपोष्ट बादल व्यवस्थापन सेवा हो।
जनवरी २०१६ मा, केहि बक्सका कर्मचारीहरूले रेडउड सहर, क्यालिफोर्नियामा आफ्नो नयाँ प्रधान कार्यालय सरेका थिए।
व्यापार नमूना
उद्योग, व्यवसाय र व्यक्तिगत गरी यसले तीन खाताका प्रकारहरू प्रदान गर्दछ। विन्डोज र म्याक ओएसका लागि आधिकारिक ग्राहकहरू प्रस्ताव गरिएको छ तर लिनक्सको लागि उक्त प्रस्ताव गरिएको छैन। सेवाको एक मोबाइल संस्करण एन्ड्रोइड, ब्ल्याकबेरी १० , आइओएस , वेबओएस , र विन्डोज फोनका उपकरणहरूमा उपलब्ध छ।
बक्सको उद्यम ग्राहकहरूमा, आइबिएम, जिई, स्नाइडर इलेक्ट्रिक र प्रोक्टर एण्ड ग्याम्बल सामिल छन्।
डिसेम्बर २००७ मा कम्पनीले ओपनबक्स २ को घोषणा गरेको थियो जसले विकासकर्ताहरूलाई सेवाहरूको सृजना गर्न अनुमति दिन्छ जुन दुबै बक्स डटकमसँग प्रतिस्पर्धा गर्ने वेबमा आधारित अनुप्रयोग र सेवाहरूको फाइलहरूसँग अन्तर्क्रिया गर्दछ।
बक्सवर्क्स
बाक्सवर्क्स एक वार्षिक सम्मेलन हो जसलाई बक्स आयोजना गर्ने गर्दछ।
सङ्क्रामक पखाला
सङ्क्रामक पखालालाई अङ्ग्रेजीमा ग्यास्ट्रोएन्टराइटिस भनेर चिनिन्छ। यस्तो पखाला आमाशयदेखि सानोआन्द्रासम्मको पाचन नलीमा हुने इन्फ्लामेसन (सुन्निने, रातो हुने र पोल्ने समस्या)को कारणले देखा पर्ने गर्दछ। यो रोग लागेका बिरामीहरूमा पखाला लाग्ने, बान्ता हुने र पेट दुख्ने जस्ता समस्याहरू देखा पर्छन्। त्यस्तै ज्वरो आउने, कमजोर तथा जलवियोजन हुने जस्ता थप लक्षणहरू पनि देखापर्न सक्छन्।  सङ्क्रामक पखाला सामान्यतया दुई हप्ताभन्दा कम अवधिको हुने गर्छ। यसलाई कतै कतै पेटको फ्लू भन्ने गरिएको भए तापनि यो रोग इन्फ्लुएन्जासँग सम्बन्धित छैन।
सङ्क्रामक पखाला भाइरसहरू, ब्याक्टेरिया, परजीवीहरू तथा ढुसीहरूको सङ्क्रमणका कारणले हुन सक्छ।  यी मध्ये सबैभन्दा बढी रोग भाइरसहरूका कारणले लाग्ने गरेको पाइन्छ। बालबालिकाहरूमा प्रायजसो रोटाभाइरसका कारणले गम्भीर खालको सङ्क्रामक पखाला लाग्ने गरेको पाइन्छ। वयस्कहरूमा भने मुख्यतया नोरोभाइरस तथा कम्पाइलउब्याक्टर नामक ब्याक्टेरियमका कारणले यो रोग लाग्ने गरेको पाइन्छ।   यो पखाला गलत तरिकाबाट तयार पारिएका खानेकुरा खानाले, प्रदुषित पानी पिउनाले वा रोगीसँगको प्रत्यक्ष सम्पर्कका माध्यमले एक व्यक्तिबाट अर्को व्यक्तिमा सर्ने गर्दछ। साधारणतया यो रोगको पहिचान गर्न प्रयोगशाला परीक्षण गरिरहनु आवस्यक छैन।
सङ्क्रामक पखालाबाट बच्न साबुन पानीले हात धुने, सफा पानी पिउने, फोहोरको सही व्यवस्थापन गर्ने तथा बच्चाहरूलाई बजारको खानेकुरा नखुवाएर स्तनपान गराउने गर्न सकिन्छ। बालबालिकाहरूलाई रोटाभाइरसविरुद्धको खोप लगाउन सिफारिस गरिएको छ।  अन्य पखालाहरूमा जस्तै सङ्क्रामक पखालाको पनि पर्याप्त मात्रामा तरलपदार्थ सेवन गरेर उपचार गर्न सकिन्छ। सामान्य तथा मध्यम खालको पखाला लागेको भए घरमै सफासँग तयार पारिएको नुन-चिनी-पानी खाएर जलवियोजन हटाउन सकिन्छ। आमाको दूध खाने बच्चाहरूलाई निरन्तर रूपमा दूध चुसाउन सल्लाह दिइन्छ। धेरै गम्भीर खालका अवस्थाहरूमा नसाबाट दिइने तरल पदार्थहरूको आवस्यकता पर्न सक्छ। नाकबाट आमाशयसम्म नली घुसाएर पनि तरलपदार्थ दिन सकिन्छ। बालबालिकाहरूलाई जिङ्क चक्की पनि खुवाउन सिफारिस गरिएको छ। साधारणतया यो पखाला लागेको बेलामा एन्टिबायोटिक औषधि खानु आवस्यक छैन।
एक अनुमानित तथ्याङ्क अनुसार विश्वभर प्रत्येक वर्ष तीनदेखि पाँच अरब मानिसहरू सङ्क्रामक पखालाबाट पीडित हुने गर्दछन्। जसमध्ये करीब १४ लाख मानिसको मृत्यु हुने गरेको पाइन्छ। यो रोगबाट विशेष गरी बालबालिकाहरू र त्यसमा पनि धेरैजसो विकासोन्मुख देशहरूका बालबालिकाहरू प्रभावित हुने गर्दछन्। सन् २०११ मा मात्रै पाँच वर्षमुनिका करीब १७ लाख बालबालिका सङ्क्रामक पखालाबाट प्रभावित भएका थिए भने ती मध्ये करीब सात लाख बालबालिकाको मृत्यु भएको थियो। विकासोन्मुख देशहरूका दुई वर्षमुनिका बालबालिकाहरू वर्षमा छ वा त्योभन्दा बढी पटक सङ्क्रामक पखालाबाट पीडित हुन्छन्।  यो रोगविरुद्धको प्रतिरोध क्षमता प्राप्त हुने हुनाले वयस्कहरूमा केही कम लाग्ने गरेको पाइन्छ।
सुमो
जापानलाई यस खेलको जनक राष्ट्र भनिन्छ । विश्वभरमा जापानमा मात्र यस खेलका पेसेवर खेलाडी भेटिन्छन् ।
सन् २०२३ टर्की-सिरिया भूकम्प
६ फेब्रुअरी २०२३ (वि.सं २३ माघ २०७९) मा टर्कीको दक्षिणी र मध्य तथा उत्तरी र पश्चिमी सिरियामा थुप्रै पराकम्पनसहितको भूकम्प गएको थियो। भूकम्प गाजियान्तेप सहरबाट ३४ किलोमिटर (२१ माइल) पश्चिममा बिहान ०४:१७ बजे स्थानीय समय (०१:१७ युटिसी) मा गएको थियो। यसको अधिकतम मेर्साली तीव्रता ११ (चरम) थियो भने र यो कम्तिमा ७.८ म्याग्निच्युड परिमाण थियो। भूकम्पका कारण व्यापक क्षति र दशौँ हजारको मृत्यु भएको थियो। सन् १९३९ मा टर्कीमा गएको एर्जिङ्कान भूकम्पपछिको यो सबैभन्दा घातक र शक्तिशाली भूकम्प थियो  र यो सन् १६६८ को उत्तरी एनाटोलिया भूकम्पपछिको दोस्रो शक्तिशाली भूकम्प हो।  यो आधुनिक सिरियाको सबैभन्दा घातक भूकम्प पनि थियो, जुन सन् १८२२ को अलेप्पो भूकम्पपछिको सबैभन्दा घातक भूकम्प थियो। यो लेभान्टमा रेकर्ड गरिएको सबैभन्दा शक्तिशाली भूकम्प र सन् २०१० को हाइटी भूकम्पपछि विश्वव्यापी रूपमा सबैभन्दा घातक भूकम्प थियो।  यसले इजरायल, लेबनान, साइप्रस र टर्कीको कृष्ण सागर तटसम्म संरचनात्मक क्षति पुर्‍याएको थियो।
मुख्य भूकम्प गएको ७.७ घण्टा पछि असामान्य रुपमा शक्तिशाली म्याग्निच्युड सहितका थुप्रै पराकम्पनहरू आएका थिए। टर्कीमा १८,९९१ र सिरियामा ३,८६८ गरि फेब्रुअरी १० सम्म, २२,८५९ भन्दा बढीको मृत्यु भएको थियो। एक ठूलो हिउँदे आँधीले उद्धार कार्यमा बाधा पुर्‍याएको थियो। यस क्षेत्रमा चिसो तापक्रमको कारण, बाँचेकाहरू, विशेष गरी भग्नावशेषमा फसेकाहरू हाइपोथर्मियाको ठूलो जोखिममा थिए।
खगेन्द्र लामिछाने
खगेन्द्र लामिछाने नेपाली चलचित्र क्षेत्रका नवप्रसिद्ध कलाकार हुन् । उनी द्वारा अभिनीत पहिलो चलचित्र बधशाला निकै लोकप्रिय रहेको थियो ।भने उनकै लेखनमा बनेको चलचित्र टलकजङ भर्सेज टुल्केमा उनी चलचित्रकै मुख्य पात्र टुल्केको रूपमा देखा परेका छन् ।
उग्रराष्ट्रवाद
उग्रराष्ट्रवाद भनेको आक्रमक र सक्रिय विदेश नीति भएको राष्ट्रवादको रुपम हो। उग्रराष्ट्रवाद भनेको देशको राष्ट्रिय स्वार्थको लागि शान्तिपूर्ण सम्बन्धको विपरित धम्की र बाहुबलको माध्यमको प्रयोग गर्ने राष्ट्रवाद हो। उग्रराष्ट्रवाद आफ्नो देशको मुल्यांकन गर्न एकदम पक्षपात पूर्ण व्यवहार गर्नु र आफ्नो देशलाई नै अरु देश भन्दा सर्वोच्च ठान्नु-राष्ट्रवादको चरम रुप हो।
महाकुलुङ
महाकुलुङ भन्नाले सोलुखुम्बु जिल्लाको दुधकोशी नदीभन्दा पूर्वका क्षेत्रलाई बुझिन्छ । महाकुलुङ क्षेत्रले विशेषत सोलुखुम्बु जिल्लाका साविकका ५ गा.वि.स. हरू समेट्दछ । ती गा.वि.स.हरू बुङ, छेस्काम, गुदेल, सोताङ र पावै हुन् । नेपालको नयाँ संरचना अनुसार सोलुखुम्बु जिल्लाको महाकुलुङ गाउँपालिका र सोताङ गाउँपालिका अन्तर्गत पर्ने सम्पूर्ण भूभागहरु महाकुलुङ क्षेत्रभित्र पर्दछ । सोलुखुम्बु लगायत भोजपुर जिल्लाको उत्तरी क्षेत्र साल्पा सिलुछो गाउँपालिका तथा स‌ङ्खुवासभाको उत्तरपूर्वी क्षेत्र सिलिचोङ गाउँपालिका सहित भौगोलिक रूपमा एक रहेको र राजनीतिक सीमाले मात्र छुटाइएको क्षेत्रलाइ पनि महाकुलुङकै भूभाग भनेर चिनिन्छ । यस क्षेत्रमा कुलुङ जातीको बाहुल्यता तथा कुलुङ भाषीको भाषिक एक छत्रता रहेको छ । कुलुङ समुदाय भित्रकै कुलुङ भाषी एक समुदायले हाल आएर आफुलाई नाछिरिङ भनेर चिनाउन मन पराउँछन् ।
लेसोथो तथा संयुक्त राज्य अमेरिका सम्बन्ध
लेसोथो - संयुक्त राज्य अमेरिका सम्बन्ध लेसोथो र संयुक्त राज्य अमेरिका बीचको द्विपक्षीय सम्बन्ध हो।
इतिहास
सन् १९६६ मा ग्रेट ब्रिटेनबाट लेसोथोले स्वतन्त्रता प्राप्त गरेपछि संयुक्त राज्य अमेरिकाले मसेरूमा दूतावास स्थापना गर्ने पहिलो चार देशहरूमध्ये एक हो। त्यस समयदेखि लेसोथो र संयुक्त राज्य अमेरिकाले लगातार सकारात्मक द्विपक्षीय सम्बन्ध कायम राखेका छन्। सन् १९९६ मा संयुक्त राज्य अमेरिकाले लेसोथोमा आफ्नो द्विपक्षीय सहायता कार्यक्रम (प्रत्यक्ष रूपमा) बन्द गरेको थियो। संयुक्त राज्य अमेरिकाले आफ्नो युएस एजेन्सी फर इन्टरनेसनल डेभलपमेन्ट (युएसएआइडी) को दक्षिणी अफ्रीकी क्षेत्रीय कार्यालय मार्फत अब लेसोथोमा अमेरिकी सहयोगको अधिकांश व्यवस्थापन गर्दछ, जुन आर्थिक वर्ष २०१६ मा लगभग ५४ करोड डलर थियो। लेसोथोमा मानवीय खाना सहायता सहयोग सहित कुल ७३ करोड डलर भन्दा बढी अमेरिकी सहायता छ। सन् १९६७ देखि लेसोथोमा शान्ति सेना  सञ्चालित छ। लगभग १०० शान्ति सेना स्वयंसेवकहरू कृषि, स्वास्थ्य र शिक्षाको क्षेत्रमा केन्द्रित रहेर काम गरिरहेका छन्। लेसोथो सरकारले व्यावसायिक जीवनमा अधिक अमेरिकी सहभागिताको लागि प्रोत्साहित गर्दछ र सम्भावित अमेरिकी लगानीकर्ता र आपूर्तिकर्ताहरूलाई स्वागत गर्दछ। सन् २००७ जुलाईमा, लेसोथो सरकारले मिलेनियम च्यालेन्ज कर्पोरेसनसँग एउटा सम्झौतामा हस्ताक्षर गरेको हो जसले लेसोथोको जल क्षेत्र, स्वास्थ्य सेवा पूर्वाधार र निजी क्षेत्रको विकासका लागि ३६२.५ करोड डलर प्रदान गर्न सहयोग पुर्‍याएको छ।
उत्तरी क्वोल
उत्तरी क्वोल (Dasyurus hallucatus), उत्तरी अष्ट्रेलियामा पाइने एक मांसाहारी मार्सुपियल हो। यो पहिलो पटक सन् १८४२ मा प्रकृतिवादी तथा लेखक जोन गोल्डले फेलापारेका थिए। उत्तरी क्वोल अन्तर्राष्ट्रिय प्रकृति संरक्षण सङ्घको रातो सूचीमा लोपोन्मुख प्रजातिहरूमा सूचिकृत छ।
विबरण
उत्तरी क्वोल अष्ट्रेलियाका चार मार्सुपियल प्रजातिहरू मध्ये सबैभन्दा सानो प्रजाति हो। पोथी उत्तरी क्वोलहरू भालेहरू भन्दा सानो हुन्छन्, वयस्क पोथीहरूको तौल ३५० देखी ६९० ग्राम (१२ देखी २४ औंस) र वयस्क भालेहरू ५४० देखी १,१२० ग्राम (१९ देखी ४० औंस) बीचमा हुन्छ। वयस्क भालेहरूको टाउको र शरीरको लम्बाइ २७ देखी ३७ सेमी (११ देखी १५ इन्च) र वयस्क पोथीहरूको लम्बाइ २५ देखी ३१ सेमी (९.८ देखी १२.२ इन्च) सम्म हुन्छ। उत्तरी क्वोलको पुच्छरको लम्बाइ २० देखी ३५ सेमी (७.९ देखी १३.८ इन्च)सम्म हुन्छ।
बितरण तथा वासस्थान
उत्तरी क्वोल पश्चिमी अष्ट्रेलियाको पिलबरा क्षेत्रबाट उत्तरी क्षेत्रको दक्षिणपूर्व क्विन्सल्याण्डसम्म पाइन्छ। पहिले यिनीहरू क्वीन्सल्याण्डदेखि पश्चिमी अष्ट्रेलियाको किम्बरलेसम्म पाइने गर्थ्यो।
साउदी दूरसञ्चार कम्पनी
साउदी टेलिकम कम्पनी (شركة الاتصالات السعودية) साउदी अरबमा आधारित एक दुरसञ्चार कम्पनी हो जसले ल्यान्डलाइन, मोबाइल फोन, इन्टरनेट सेवा र कम्प्यूटर नेटवर्क सेवाहरू प्रदान गर्दछ । यो साउदी अरबको पहिलो दुरसञ्चार कम्पनी हो । यसको मुख्यालय साउदी अरबको रियादमा अवस्थित छ । यो सन् १९९८ स्थापना भई हाल देशको सम्पुर्ण क्षेत्रमा यसले आफ्नो ४ जी सेवा सञ्चालन गरेको छ । २०१४ को तथ्याङ्क अनुसार यसमा १७ हजार जना कार्यरत छन् ।
कम्पनीले, दोस्रो शेयर लाइसेन्स अन्तर्गतको इथिहाडको स्वामित्वमा रहेकोे "इतिसलात" साउदीमा टेलिकमको रूपमा बिस्तार भएपछि यसले मोबाइल फोन सेवाहरूमा एकाधिकार गुमाएको थियो ।
बहराइनको इन्टरनेट सेवा प्रदायक "बेटेलको" दोस्रो इजाजतपत्र नेतृत्वको गठबन्धनले विजय भएपछि साउदी सरकारले अगाडि यसलाई अघि बढाएको थियोे र यहि कारणले अप्रिल २००७ मा टेलीफोन सेवाहरूमा यसको एकाधिकार समाप्त भएको थियो । "बेटेलको" कम्पनीका प्रीपेड कार्डलाई सावा भनिन्छ । हाल यो साउदी अरबमा लोकप्रिय बन्दै गएको छ ।
पृष्ठभूमि
२००७ को अन्तमा कम्पनीको सेवाहरूमा कुल ग्राहकहरूको १९% रहेकोे थियो र कम्पनीमा २७% को आय अन्वेषण गरेको थियो ।
साउदी दुरसञ्चार कम्पनीले सेवा आयोजक देशको सीमाभन्दा अगाडि आफ्नो क्षेत्र बिस्तार गरेको छ र जुन मलेशियाको एक्सिस समूहको २५% को अधिग्रहण गरेको थियो । यो ३.०४ अरब डलरको दुरसञ्चार मूल्यमा काम गरेको थियो जसले मलेसिया र इन्डोनेशियामा प्रत्येक मोबाइल फोन सञ्जाल गर्दछ ।
कम्पनीले अरबस्याट स्याटेलाइट कम्युनिकेसन्स कर्पोरेशनमा काम गर्दछ र उपग्रह मार्फत प्रसारण क्षेत्र सम्ममा आफ्नो गुणस्तरीय सेवा सञ्चालन गर्दै आइरहेको छ । कम्पनीले रातो सागरको दुई छेउ, (साउदी अरब - सुडान) बीचको क्षेत्रमा जोड्दछ । साउदी अरबका लागि यस ब्यापारिक कम्पनीले हालै पहिलो इन्टरनेट सेवा प्रदायकको १००% इन्टरनेट प्राप्त गरेको छ ।
सेवाहरू
साउदी टेलिकम कम्पनीका सेवाहरू तीनवटा कोटीमा विभाजित छन् जसम अल-जवल (मोबाइल नेटवर्क), अल-हातिफ (ल्याण्डलाइन नेटवर्क), र विभिन्न इन्टरनेट सेवाहरू पर्दछन् ।
बाह्य कडीहरू
आधिकारिक वेबसाइट
सिम्रौनगढ नगरपालिका
सिम्रौनगढ नगरपालिका नेपालको मध्यमाञ्चल विकास क्षेत्र अन्तर्गत नारायणी अञ्चलमा पर्ने बारा जिल्लामा अवस्थित एक नगरपालिका हो।
परिचय
स्थानीय विकास मन्त्रालयले थप ६१ वटा नयाँ नगरपालिका थप्दा बारामा गोलागञ्ज, अमृतगञ्ज, हरिहरपुर र उचिडिह गाउँ विकास समितिहरू लाई समेटेर सिम्रौनगढ नगरपालिका घोषणा गरिएको हो। सिम्रौनगढ नगरपालिकाको केन्द्रभने साविकको सिम्रौनगढ बजार रहको छ। नगरपालिकाको घोषणा र क्षेत्रविस्तारसँगै मुलुकमा १ महानगरपालिका, ११ उपमहानगरपालिका, १ सय ७९ नगरपालिका र ३ हजार २ सय ७८ गाविस कायम भएका छन्। नयाँ नगरपालिका थपिएपछि नेपालको सहरी जनसङ्ख्याको प्रतिशत ३६ दशमलव ८ पुगेको मन्त्रालयले जनाएको छ।
जनसङ्ख्या
सिम्रौनगढ नगरपालिका गोलागञ्ज, अमृतगञ्ज, हरिहरपुर र उचिडिह गाविसहरू मिलेर बनेको हो। त्यसैले राष्ट्रिय जनगणना २०६८ अनुसार गोलागञ्ज, अमृतगञ्ज, हरिहरपुर र उचिडिह गाविसहरूको जनसङ्ख्यालाई जोड्दा सिम्रौनगढ नगरपालिकाको कूल जनसङ्ख्या २४,६१५ हुन्छ।
आर्थिक अवस्था
ऐतिहासिक स्थल तथा व्यापारिक दृष्टिकोणले प्रख्यात सिम्रौनगढमा अहिलेसम्म एउटै बैङ्क छैन। सिम्रौनगढ नगरपालिका घोषणा भएकोमा सिम्रौनगढवासी औधी खुशी छन् तर नगरपालिकाको पूर्वाधार तयार पार्ने क्रममा भने सरकारले देखाएको उदासीनताप्रति आम जनता आक्रोशित छन्।
बङ्गलादेशी सेना
बङ्गलादेशी सेना बङ्गलादेश सशस्त्र बलको एक महत्त्वपूर्ण सैन्य शाखा हो। यो बङ्गलादेशको सशस्त्र फौजको सबैभन्दा ठूलो शाखा हो। बङ्गलादेश सेनाको प्रमुख जिम्मेवारी बङ्गलादेशी भूभागको अखण्डताको रक्षा लगायत सम्पूर्ण सुरक्षा र रक्षा सहयोगका साथै आवश्यक ऊर्जा र जनशक्ति उपलब्ध गराउनु हो। सेनाको सबै प्रकारका क्रियाकलापलाई सेनाको मुख्यालयद्वारा नियन्त्रित छ। प्राथमिक जिम्मेवारीको अतिरिक्त बङ्गलादेश सेना कुनै पनि राष्ट्रिय आकस्मिक अवस्थामा निजामती प्रशासनको सहायताद्वारा संवैधानिक रूपमा प्रतिबद्ध छ।
आयुक्त अधिकारीहरू
सैनिकका प्रमुखहरूलाई आयुक्तको पद बङ्गलादेश सैन्य प्रतिष्ठानमा दिइन्छ भने र यी अधिकारीहरूलाई प्रथम श्रेणीका राजपत्रितको रूपमा मान्यता प्रदान गरिन्छ।
भविष्यको आधुनिकरण योजना
बङ्गलादेशी सेनाले सन् २०३० सम्मका लागि लागु हुने गरि 'द फोर्स लक्ष २०३०' नामक दीर्घकालीन आधुनिकीकरण योजना बनाएको छ। योजना अनुसार सेनालाई उत्तर, मध्य र दक्षिण गरी तीन भागमा विभाजन गरिनेछ। किशोरगञ्जस्थित मिठामइनमा नदी आधारित सैनिक गणको स्थापना गर्ने काम चलिरहेको छ। सरकारको योजना अनुसार सन् २०२१ सम्ममा सेनामा ९७ वटा नयाँ इकाइ थपिने छन्। यसमध्ये सिलेट छाउनीमा १९ इकाई, रामु छाउनीमा २२ र बरिशालको शेख हसिना छाउनीमा ५६ इकाई जडान हुनेछ। केही पैदल सैनिक पल्टनहरूलाई पारा पल्टन र यान्त्रिक पल्टनमा परिणत गर्ने कार्य अघि बढिरहेको छ। दुई साजोआ सैन्य समूह स्थापना गर्ने कार्य विचाराधीन रहेको छ।
बङ्गलादेशी सेनाले पैदल सैनिक प्रणाली नामक महत्वाकांक्षी आधुनिकीकरण कार्यक्रम सुरु गरेको छ। यस कार्यक्रमको अन्तर्गत प्रत्येक रात्री दृष्टि चश्मा, सैनिक हेल्मेट, आँखा सुरक्षा उपकरण, गोली छेक्न सक्ने कवच, प्रत्येक व्यक्तिबीचको सञ्चार उपकरण, हात जिपिएस उपकरणहरू सहित बिडी-०८ बन्दुकहरू दिइने छ। अप्रिल २०१८ मा बङ्गलादेशी सेनाले नयाँ आक्रमण राइफल र केही आधुनिक बन्दुकहरू खरीदका लागि मूल्याङ्कन प्रक्रिया सुरु गरेको थियो।
सन् २०१८ को मार्च महिनामा सेनाले २२० ट्याङ्क प्रतिरोधात्मक हतियारहरू किन्न ठेक्का आह्वान गरेको थियो। यस ठेक्काको छोटो सूचीमा रूसी-निर्मित आरपिजी-७भि२ र चिनियाँ-निर्मित टाइप ६९-१ ट्याङ्क हतियार समावेश छन्। सन् २०१८ को अप्रिलमा सेनाले मध्यम क्षेत्र समावेश ट्याङ्क विनाशक निर्देशित क्षेप्यास्त्रको मूल्याङ्कन सूचना जारी गरेको थियो।
सेनाको हलुका सशस्त्र सवारी साधन खरिदका लागि मुल्याङ्कन सूचना सन् २०१७ को नोभेम्बरमा जारी गरिएको थियो भने सेनाले सन् २०१७ को सेप्टेम्बरमा हलुका ट्याङ्कहरू किन्न ठेक्का आह्वान गरेको थियो।
सन् २०१७ को सेप्टेम्बरमा सेनाले १५५ एमएम तोप खरिदका लागि मुल्याङ्कन गर्दै सूचना जारी गरेको थियो। सन् २०१७ को नोभेम्बरमा सेनाले १२२ एमएम तोप खरिदका लागि मूल्याङ्कन प्रक्रिया सुरु गरेको थियो। सोही महिनामा सेनाका १०५ एमएम तोप खरिदका लागि ठेक्का खुलाएको थियो।  सेनाले सन् २०१८ को अप्रिलमा लामो दुरीको मल्टिपल लन्च रकेट प्रणाली खरिदका लागि मूल्याङ्कन प्रक्रिया सुरु गरेको थियो। सूचना अनुसार यी प्रणालीको दायरा १२० देखि २८० किलोमिटर हुनेपर्ने मापदण्ड रहेको थियो।
सन् २०१८ को मार्च महिनामा दुई वटा स्थानीय चेतावनी राडार खरिदका लागि ठेक्काहरू खुलाइएको थियो जसअन्तर्गत फ्रान्सेली ग्राउण्ड मास्टर २००, जर्मनीको टिआरएमएल ३डि/३२ र इटालीको क्रोनोस भूमि राडार रहेका छन्। सेनाले १८१ वटा हाले एयरक्राफ्ट हतियार खरिदका लागि पनि ठेक्कालाई प्रकाशमा ल्याएको थियो चिनियाँ एफएन–१६, रूसी इग्ला–एस र स्विडेनी आरबिएस ७० लाई सूचीकृत गरिएको थियो।
बङ्गलादेश सरकारले सैन्य विमान समूह पुनर्संरचना योजना अघि सारेको छ। योजना अनुसार सैन्य विमान समूह र त्यसको जनशक्ति २०४ बाट बढाएर ७०४ मा बढुवा गरिनेछ। सन् २०२१ सम्ममा सैन्य विमान समूहद्वारा गरिएको कुल उडान सङ्ख्या २६ हुनेछ। १४७ जना सैन्य कर्मचारीहरूलाई मर्मत सम्भार अन्तर्गत ४९० जनाको सैन्य इन्जिनियरिङ कार्यशालामा पुनर्गठन गरि मर्मत कार्य गरिने भएको छ भने सेनामा पनि उड्डयन विभाग स्थापना गरिनेछ।।
इङलिस क्लब टिभी
इङलिस क्लब टिभी अङ्ग्रेजी सिक्नेहरूको लागि खोलिएको एक टिभी च्यानल हो। च्यानलका सामग्रीहरूमा वृत्तचित्र, चलचित्र, कार्टून र साङ्गेतिक भिडियोहरू पर्दछन्, जुन अङ्ग्रेजी सिक्नेहरूको लागि अनुकूल रहेको छ। यसका कार्यक्रमहरू विशेष क्रममा प्रसारण हुँदैछन्। तिनीहरू ६ घण्टा ब्लकहरूमा विभाजित भएका छन्। प्रत्येक ६-घण्टा ब्लकमा धेरै मिनी ब्लकहरू रहेका छन् जुन फरक दर्शकहरूलाई फरक विषयहरूका कार्यक्रमहरूमा लक्षित गर्दछ। प्रत्येक कार्यक्रम यसको ढाँचा र प्रसारण विधि पछ्याउँछ। इङलिस क्लब टिभीले संवाद दृष्टिकोणको मुख्य सिद्धान्तहरू पछि यसको कार्यक्रम सिर्जना गरेको छ। प्रत्येक शैक्षिक कार्यक्रम यसको सानो अंश हो। यो नयाँ सामग्री (शब्दावली, व्याकरण अङ्कहरू) प्रस्तुत गर्दै सुरु हुन्छ। पछि भिजुअल उदाहरण, व्यायाम र परीक्षण, जसले दर्शकहरूलाई अभ्यास गर्न र उनीहरूलाई सामग्री बुझ्न सक्षम पर्दछ। इङलिस क्लब टिभीका सामग्रीहरु ओटिटि, भिओडि, डिटिएच, आइपीटिभी र मोबाइल प्लेटफर्मको माध्यमबाट पनि उपलब्ध रहेको छ। यो च्यानल नेपालमा डिस होमको च्यानल नम्बर ११२ मा हेर्न सकिन्छ।
प्रसारण
इङलिस क्लब टिभीले एस्ट्र ४ ए र एमइएएसएटी ३ ए उपग्रह मार्फत प्रसारण गर्दछ।
उपलब्ध क्षेत्रहरू
अल्बानिया, अल्जेरिया, अङ्गोला, अस्ट्रिया, बेनिन, बोस्निया र हर्जगोभिना, बुल्गेरिया, बुर्किना फासो, ब्रुन्डि, क्यामेरुन, क्यानडा, मध्य अफ्रिकी गणतन्त्र, चाड, चीन, कोमोरस, कङ्गो, क्रोएसिया, साइप्रस, प्रजातान्त्रिक गणतन्त्र कङ्गो, जिबुटी, इक्वेटोरियल गिनी, इस्टोनिया, फिनल्यान्ड, फ्रान्स, गाबोन, गाम्बिया, जर्जिया, ग्रिस, घाना, गिनी बिसाउ, गिनी, हङ्गेरी, इन्डोनेसिया, इटाली, आइभोरी कोस्ट, कजाखस्तान, केन्या, लात्भिया, लेब्नान, लाइबेरिया, माडागास्कर, मलावी, माली, मौरीसनिया, मोल्दोभा, मोन्टेनेग्रो, मोरक्को, नेपाल, नाइजर, नाइजेरिया, पोल्यान्ड, रोमानिया, रुस, रुवान्डा, साओ टोमे र प्रन्सिपे, सेनेगल, सर्बिया, सेसेल्स, सियरा लियोन, सिङ्गापुर, स्लोभाकिया, स्लोभेनिया, दक्षिण कोरिया, दक्षिण सुडान, सुडान, ताइवान, तान्जानिया, चेक गणतन्त्र, बेलारुस गणतन्त्र, टोगो, टर्की, संयुक्त अरब इमिरेट्स, युगाण्डा, युक्रेन, जाम्बिया, जिम्बाब्वे
जून २०१५ को अनुसार, इङलिस क्लब टिभी र इङलिस क्लब टिभी च्यानलहरू विश्वभरी ४०० भन्दा बढी केबल सञ्चालकहरूद्वारा प्रसारित गरिएका छन्।
मध्यवर्ती क्षेत्र
मध्यवर्ती क्षेत्र एक तटस्थ क्षेत्र हो जुन दुई वा सो भन्दा बढी जमिनको बीचमा हुन्छ। यो सामान्यतया देशहरूसँग सम्बन्धित हुन्छ। मध्यवर्ती क्षेत्र कुनै एक क्षेत्रलाई अलग गर्न वा तिनीहरूलाई मिलाउने गरि दुई प्रकारको हुन्छ। सामान्य प्रकारका मध्यवर्ती क्षेत्रहरू असैनिकीकृत क्षेत्रहरू, सीमा क्षेत्रहरू र निश्चित प्रतिबन्धात्मक सहज क्षेत्रहरू र हरियो बेल्टहरू हुन्। त्यस्ता क्षेत्रहरू मध्यवर्ती क्षेत्र गठन गर्न एक सार्वभौम राज्यद्वारा समावेश हुन सक्छ।
राजनीतिक वा अन्य प्रयोजनको लागि मध्यवर्ती क्षेत्र बनाइएका हुन्छन्। हिंसा रोक्न, वातावरणको रक्षा गर्न, आवासीय र व्यावसायिक क्षेत्रहरूलाई औद्योगिक दुर्घटना वा प्राकृतिक प्रकोपहरूबाट जोगाउन, वा पृथक जेलहरू स्थापना गर्नको लागि मध्यवर्ती क्षेत्र बनाइने गरिएको छ।
रागिनी उपाध्याय
रागिनी उपाध्याय (जन्म: सन् १९५९ नोभेम्बर ९) नेपाली चित्रकार, गीतकार र समाजसेवी हुन्। काठमाडौँको ब्राह्मण परिवारमा बुवा कान्तप्रसाद उपाध्याय र आमा सुशीला उपाध्यायकी पाँचौँ सन्तानका रूपमा जन्मिएकी उनी कान्छी छोरी हुन्। पौराणिक पात्रलाई आधुनिकतासँग जोडेर समयचेत बोल्ने उनको चित्रकलामा परम्परा र आधुनिकताको 'फ्युजन' पाइन्छ। सन् १९७९ मा पहिलोपटक एकल चित्रकलामार्फत् नेपाली कला आकाशमा उदाएकी रागिनीको जीवनको 'टर्निङ् पोइन्ट' भने सन् १९८६ मा तत्कालीन राजा बीरेन्द्रको जन्मोत्सवको अवसरमा तत्कालीन महारानी ऐश्वर्य शाहद्वारा उद्घाटन गरिएको चित्रकला प्रदर्शनी रहेको थियो।
रागिनीले बुबाको सहयोग र प्रेरणाबाट आफूलाई चित्रकलाको क्षेत्रमा स्थापित गर्न सकिन्। उनले विश्वका दुई दर्जनभन्दा बढी देशमा ६५ वटा भन्दा बढी एकल तथा दर्जनौँ संयुक्त कला प्रदर्शनी गरिसकेकी छिन्। उनको कलाको प्रसंशा बालकृष्ण सम, बीपी कोइरालादेखि अभि सुवेदीसम्मले गरिसकेका छन्।
प्रतीकात्मक कलाकार भएको कारणले उनी निधारमा कहिले सर्प अङ्कित, कहिले त्रिशूल अङ्कित त कहिले उदाउँदो सूर्य अङ्कित टीका लगाउने गरेकी छिन्। नेपालमा एउटा आधुनिक र सुविधा सम्पन्न ललितकला सङ्ग्राहलय स्थापना गर्ने उद्देश्यका साथ उनी नेपाल ललितकला प्रज्ञा प्रतिष्ठानको पहिलो महिला कुलपति बनेकी थिइन्।
एकै विषयलाई आधार मानेर चित्र कोर्ने प्रयोगलाई स्थापित गर्न सफल रागिनीले कला क्षेत्रमा आफ्नो योगदानको कारण विभिन्न राष्ट्रिय, अन्तर्राष्ट्रिय पुरस्कार तथा सम्मान प्राप्त गरिसकेकी छिन्। उनी महिला कलाकार समूहकी संस्थापक अध्यक्ष, विपी कोइराला फाउन्डेसन र बार्बारा पिस फाउन्डेसनको कार्यसमिति सदस्य तथा शिवाता लभ फाउन्डेसनकी अध्यक्षसमेत हुन्। स्थापित कलाकर्मीको रूपमा पहिचान बनाइसकेकी रागिनीले 'छोरीका लागि शिक्षा' कार्यक्रमबाट सामाजिक क्षेत्रमा हात हाल्नुका साथै 'रङ रागिनी' नामक गीती एल्बम प्रकाशित गरिसकेकी  छिन्। यस बाहेक उनले नेपालको विभिन्न राष्ट्रिय पत्रपत्रिकाको लागि समय समयमा लेखहरू लेख्दै आएकी छिन्।